
KAIŠIADORIŲ JONO AISČIO VIEŠOSIOS BIBLIOTEKOS 
DIREKTORIUS
  

ĮSAKYMAS
DĖL KAIŠIADORIŲ JONO AISČIO VIEŠOSIOS BIBLIOTEKOS NAUDOJIMOSI KNYGOMATU TVARKOS APRAŠO PATVIRTINIMO

2026 m. rugpjūčio 31 d. Nr. V-
Kaišiadorys

1. Tvirtinu Kaišiadorių Jono Aisčio viešosios bibliotekos (toliau – Viešoji biblioteka) naudojimosi knygomatu tvarkos aprašą (pridedama).
2. Nurodau dokumentų valdymo specialistei Ingridai Kareniauskaitei su įsakymu supažindinti Viešosios bibliotekos darbuotojus.

PATVIRTINTA 
Kaišiadorių Jono Aisčio 
viešosios bibliotekos direktoriaus pavaduotojos pavaduojančios direktorių
2026 m. rugpjūčio 31 d. įsakymu Nr. V-75


KAIŠIADORIŲ JONO AISČIO VIEŠOSIOS BIBLIOTEKOS NAUDOJIMOSI KNYGOMATU TVARKOS APRAŠAS

I SKYRIUS
 BENDROSIOS NUOSTATOS

1. Šis tvarkos aprašas reglamentuoja naudojimosi Kaišiadorių Jono Aisčio viešosios bibliotekos (toliau – Viešoji biblioteka) knygomatu tvarką.
2. Knygomatas – tai įrenginys, suteikiantis galimybę iš anksto užsakytus leidinius atsiimti bekontakčiu būdu 24 valandas per parą, 7 dienas per savaitę.
3. Naudojimasis knygomatu yra nemokamas.

II SKYRIUS
NAUDOJIMOSI KNYGOMATU TVARKA

4. Viešosios bibliotekos knygomatas įrengtas prie Viešosios bibliotekos pastato adresu Gedimino g. 69, Kaišiadorys.
5. Knygomatas veikia paštomato principu: užsakius leidinius ir pasirinkus atsiėmimą knygomate, reikia sulaukti SMS žinutės su atsiėmimo kodu.
6. Knygomatu gali naudotis visi registruoti Viešosios bibliotekos skaitytojai, turintys skaitytojo pažymėjimą. Bibliotekoje dar neužsiregistravę asmenys tai gali padaryti portale ibiblioteka.lt, naudodamiesi elektronine bankininkyste arba atvykę į biblioteką. Registracijai būtinas asmens tapatybę patvirtinantis dokumentas.
7. Prieš įdedant leidinį į knygomatą, jis priskiriamas skaitytojui ir išduodamas nustatyta tvarka.
8. Leidiniai į knygomatą sudedami Viešosios bibliotekos darbo metu.
9. Knygų užsakymas:
9.1. Prisijungti prie portalo ibiblioteka.lt naudojantis savo paskyra;
9.2. Norint užsakyti leidinį ir pasirinkti atsiėmimo vietą – knygomatą, pirmiausia reikia pasirinkti atitinkamą leidinių fondą;
9.3. Išsirinkus leidinį, spausti mygtuką „Užsakyti“ arba „Rezervuoti“, o kaip atsiėmimo vietą pasirinkti „Į knygomatą“;
9.4.  Gavus elektroninį laišką, patvirtinantį užsakymą, ir sulaukus SMS žinutės su knygomato skyrelio atidarymo kodu, atvykti prie knygomato ir suvesti SMS žinutėje gautą kodą;
9.5. Neatsiėmus leidinio per 72 valandas, jis grąžinamas į biblioteką;
9.6. Neturint galimybės užsakyti leidinių internetu, galima kreiptis telefonu (0 346) 52 467;
9.7. Į knygomatą gali būti užsakomi tik Viešosios bibliotekos nustatytus kriterijus atitinkantys leidiniai. Į knygomatą negali būti užsakomi leidiniai, kuriems taikomi specialūs naudojimosi ar išdavimo apribojimai;
9.8. Leidiniai laikomi išduotais skaitytojui nuo jų įregistravimo į skaitytojo paskyrą momento. Už laiku negrąžintus, sugadintus ar prarastus leidinius skaitytojas atsako Viešosios bibliotekos naudojimosi taisyklių nustatyta tvarka;
9.9. Kilus techniniams nesklandumams ar kitoms problemoms naudojantis knygomatu, skaitytojas turi kreiptis į Viešąją biblioteką darbo valadomis telefonu (0 346) 52 467 arba kitu Viešosios bibliotekos nurodytu būdu;
9.10. Skaitytojas atsako už SMS žinute gauto knygomato skyrelio atidarymo kodo saugumą ir jo neatskleidimą tretiesiems asmenims;
9.11. Esant techniniams gedimams, elektros energijos tiekimo sutrikimams ar kitoms nuo Viešosios bibliotekos nepriklausančioms aplinkybėms, knygomato paslaugų teikimas gali būti laikinai sustabdytas.
10.      Knygų grąžinimas
11.      Netoli įėjimo į biblioteką įrengta leidinių grąžinimo dėžė.
12.     Leidinius į grąžinimo dėžę galima grąžinti nepriklausomai nuo Viešosios bibliotekos darbo laiko.
13.     Daugiau informacijos apie teikiamą paslaugą galima gauti telefonais (0 346) 52 467 ir (0 346) 52 204.
14.      Norintys gauti informacijos, kaip užsisakyti leidinius portale ibiblioteka.lt, arba konsultaciją, kaip naudotis kitomis bibliotekos elektroninėmis paslaugomis, kviečiami skambinti telefonu (0 346) 52 467 arba atvykti į Viešąją biblioteką.



III SKYRIUS
BAIGIAMOSIOS NUOSTATOS

15.  Klausimai, kurie nėra reglamentuoti šiame tvarkos apraše, sprendžiami vadovaujantis Viešosios bibliotekos naudojimosi taisyklėmis ir kitais Lietuvos Respublikos teisės aktais.
16.    Viešoji biblioteka turi teisę keisti ar papildyti šį naudojimosi knygomatu tvarkos aprašą teisės aktų nustatyta tvarka.

